google/wiki40b huggingface dataset:
Skiapod

Skiapod (av gresk: σκιάποδες = skyggefoting) eller monopod (av gresk: μονόποδα = enbeining)) er en mytisk, menneskeliknende figur fra europeisk middelalder med kun et bein og en stor fot. Den latinske betegnelse er umbroped (lat. uʹmbra = skygge og peʹdis = fot).

Praktisk innretning

Til tross for sitt ene bein skal de, i følge Plinius, være raske til å springe. Om det var varmt i været, kunne de legge seg ned på ryggen og bruke foten til å skygge med for sola. Den kunne på samme vis gi ly mot regn. Dikteren Hekataios beskriver dem som hjemmehørende i Nubia, like syd for Egypt.
Eldste belegg for skiapoder stammer fra omkring det 5. århundre f.Kr. Den greske legen og forfatteren Ktesias fra Knidos mente i 400 f.Kr. at skiapodene kom fra India.

Norrøne kilder

Også i Eirik Raudes saga blir det under ferden til Vinland omtalt et enfotingland, befolket av «einfœtingr». Men nettopp momentet med enfotingene har bidratt til å skape tvil om sagaens ekthet, da dette må anses å være et direkte lån fra latinske kilder. Motivet er ellers kjent bl.a. fra kartet i Herefordkatedralen fra ca. 1280, hvor det vises både skiapoder, blemmyer, kentaurer og enhjørninger.

Flere énfotinger

Den spartanske korlyriker, Alkman, som levde omkring 600 f.Kr., beskriver noe liknende som han kalte steganopoder. Ordets første stavelse betyr dekkende eller vanntett, men det er uvisst om disse individene bør anses som beslektet med skiapodene.
State of Emergency

State of Emergency er et studioalbum av rap-gruppa Equicez, utgitt i 2003. Det lå 2 uker på VG-lista med en 24.-plass som bestenotering. Albumet var kritikerrost og fikk terningkast 6 i Aftenposten, Dagbladet og Dagsavisen
Albumet ble kåret til årets beste i 2003 av Aftenpostens lesere.
Albumet vant prisen for årets beste hiphopalbum under Alarmprisen 2004 og Spellemannprisen 2003. Da de mottok Alarmprisen startet Cast med å si: «Nå er det på tide at svartinga begynner å vinne noe her i landet!»
Ole Mathis Hetta

Bakgrunn

Ole Mathis Hetta er utdannet lege fra Universitetet i Bergen, og samfunnsmedisin fra University of California, Berkeley. Han har arbeidet som distriktslege i Karasjok og har vært fylkeslege i Rogaland fra 2002 til 2007.
Henry Williamson

Liv og virke

Williamson vokste opp i en landlig utkant av London, i Brockley, og ble tidlig glad i naturen. Dette gav seg klare nedslag i hans forfatterskap. Den første verdenskrig rystet ham og førte til at han erklærte seg som pasifist. Også dette fant uttrykk i hans bøker, særlig i A Chronicle of Ancient Sunlight (1951–1969), en bokserie om den fiktive person Philip Maddison, en slags alter ego, som skrives fra skikkelsen fra fødselen av og er holdt i en selvbiografisk stil.
I 1927 kom hans mest kjente bok, Tarka the Otter. Den ble filmatisert i 1979.
I 1935 besøkte Williamson NSDAPs Reichsparteitag i Nürnberg, og der ble han overveldet av Hitlerjugend, noe han skrev om i The Phoenix Generation i  1936. Det tilsynelatende friske livet til Hitlerjugend sammenlignet han med de sykelige ungdommene i Londons slumområder. Han ble en livslang beundrer av Adolf Hitler. Han hadde en «tro på at Hitler var i all vesentlighet en god mann som ønsket å bygge et nytt og bedre Tyskland.»  I 1937 ble han medlem av det britiske fascistpartiet, British Union of Fascists, ledet av Oswald Mosley.
Ved krigsutbruddet ble han på grunn av sin fascistiske overbevisning internert for en kort periode i kraft an de nasjonale beskyttelsestiltak i «Regulation 18B».
Williamson publiserte over femti bøker. I 1980 ble det grunnlagt et Henry Williamson Society.
Sandnessjøen og Omegn Turistforening

Sandnessjøen og Omegn Turistforening er en medlemsforening av Den Norske Turistforening (DNT), og omfatter kommunene Alstahaug, Dønna, Herøy, Leirfjord og Træna på ytre Helgeland. Foreningen ble stiftet i 1934, og har ca. 170 medlemmer.
Foreningen forestår vedlikehold og merking av turstier på blant annet Sju søstre, Dønnmannen og Træna, og arrangerer guidede turer til disse og andre steder i området.
Yangshupu kullkraftverk

Yangshupu kullkraftverk er et kullkraftverk i provinsen Shanghai, i det østlige Kina. Det har en installert produksjonskapasitet på 200 MW.
Millbank

Historie

Dette landområdet tilhørte Westminster Abbey da det første gang ble nedtegnet i 1546. Navnet refererte til tilstedeværelsen av vannmøller ved elvebredden. De siste av disse møllene, som sto ved nordenden av Millbank, ble revet ned tidlig på 1700-tallet.
På 1700-tallet ble området dominert av fengselet Millbank Penitentiary, som ble brukt til fanger som skulle transporteres til koloniene. Fengselet lå der det store kunstmuseet Tate Britain ligger i dag.
Hovedveien gjennom området, A3212, heter også Millbank og går fra Vauxhall Bridge til Abingdon Street rett sør for Parliament Square. Mange parlamentsmedlemmer har sine kontorer langs denne veien. Veien ble anlagt som en del av Thames Embankment på midten av 1800-tallet, og ligger over et stort kloakkanlegg som tar imot overskuddsvann fra Themsen. Den følger omtrent stien langs Themsen som i middelalderen forbandt Westminster med fiskerlandsbyen Chelsea lengre opp langs elva.
Før valget i 1997 tok Labour Party over to etasjer i Millbank Tower som partihovedkvarter. Leien var på hele én million pund i året, og allerede i 2001 måtte partiet finne nye lokaler. «Millbank Machine» og «Millbank Tendency» har gått inn i den politiske sjargongen i Storbritannia som referanse til Labours ledelse som gapte over for mye.
Et annet ruvende bygg i Millbank er Thames House, som fra 1937 har vært hovedkvarter for den britiske regjeringas avdeling for indre sikkerhet, MI5.
Bord na Móna

Bord na Móna er et delvis offentlig selskap i Irland. Det ble opprettet i 1946 som en videreføring av Turf Development Board, Ltd. som hadde vært virksomt siden 1933.
Selskapet er ansvarlig for mekanisert innhøsting av torv fra de store myrområdene sentralt på øya Irland, først og fremst i grevskapene Offaly, Longford og Westmeath og da særlig fra Bog of Allen. Torven brukes i dag i hovedsak til energiproduksjon.
Selskapet har hovedkvarter i Newbridge i grevskapet Kildare.
Den mekaniserte innhøstingen av torv har ført til at store myrområder nå er ødelagt eller truet av ødeleggelse. Bord na Móna koordinerer de irske myndighetenes kampanje for bevaring av gammelt torv- og myrlandskap.
Skånland naturreservat

Skånland naturreservat ligger ved Skånland i Bodø kommune i Nordland. Naturreservatet har et areal på ca. 6 700 dekar. Området er vernet for å bevare et skogområde med alt naturlig plante- og dyreliv og med alle de naturlige økologiske prosessene.
Lovens mann bærer sort kappe

Andre titler

Engelsk: The Grand Duel, Storm Rider, The Big Showdown. Fransk: Le grand Duel. Tysk: Drei Vaterunser für vier Halunken.
Forbrukerrådet

Forbrukerpolitikk

Forbrukerpolitikk er Forbrukerrådets aktive arbeid med å påvirke myndigheter, organisasjoner og næringsliv i en forbrukervennlig retning. Dette forsøkes oppnådd gjennom dialog, påvirkningsarbeid og utredninger. Det politiske arbeidet er rettet mot områder som har stor økonomisk konsekvens for forbrukerne, hvor forbrukertilfredsheten er lav og muligheten til å påvirke hele bransjer er stor. I
noen tilfeller er ikke regelverket godt nok, og da jobber Forbrukerrådet politisk med å styrke det
rettslige forbrukervernet. I andre tilfeller går arbeidet ut på å påvirke hvordan konkurransesituasjon og markeder fungerer. De prioriterte politikkområdene er mat og handel, bolig, digitale tjenester, finans og offentlige tjenester.

Sammenligningstjenester

Forbrukerrådets markedsportaler finansportalen.no, hvakostertannlegen.no og strømpris.no har som mål å gi forbrukere korrekt, oppdatert og sammenlignbar informasjon om produkter og tjenester før kjøpsbeslutning. Dette ut fra et syn om at pris- og kvalitetsbevisste forbrukere bidrar til økt konkurranse, riktige priser og effektivitet i økonomien. Nøytral informasjon gjennom offentlige portaler skal dessuten gjøre det vanskeligere for tilbyderne å utnytte forbrukernes manglende kunnskap. På finansportalen.no kan forbrukere sammenligne tilbud i markedet innen bank, forsikring, investering og pengeoverføringstjenester til utlandet. Hvakostertannlegen.no gir forbrukere sammenlignbare priser på tannlegebehandlinger og informasjon om forbrukerrettet tannhelse.

Historie

Forbrukerrådet ble opprettet i 1953 for å gi myndighetene råd på vegne av forbrukerne. Forbrukerrådet gav tidligere ut Forbrukerrapporten. Bladet utkom første gang i 1958. Det var medlem av Den Norske Fagpresses Forening. Bladet ble lagt ned vinteren 2010, etter 52 år i drift.

Forbruker Europa

Forbruker Europa er det norske kontoret i det europeiske nettverket av forbrukerkontorer (The European Consumer Centre Network). Forbruker Europa gir gratis  informasjon og veiledning til norske forbrukere om rettigheter og plikter ved handel over landegrensene i EU og på Island, og gjør på denne måten det tryggere for forbrukere å handle i andre EU/EØS- land. I tillegg veileder kontoret også forbrukere fra andre EU/EØS-land om klager vedrørende varer og tjenester som er bestilt fra Norge eller kjøpt under besøk i Norge.
Logisticus

Utseende

Middelsstore, avlange, lyst brunlige trebukker. Slekten ligner mye på visse blomsterbukker (Lepturinae). Antennene er tynne og lenre enn kroppen. Hodet er fremstrakt, ofte betydelig snuteformet forlenget, med utstående fasettøyne. Pronotum er jevnbredt i den bakre delen, avsmalnende forover i den fremre halvdelen. Dekkvingene er nesten jevnbrede. Beina er nokså lange og tynne.

Utbredelse

Slekten er endemisk for Madagaskar.
Søstrene Hagelin

Søstrene Hagelin er et bergensk fiskematfirma som har butikker i Strandgaten 3 og Kong Oscars gate 2A(i Bergen sentrum). Slagordet deres er «Gyldne øyeblikk med sunne smaksopplevelser»
Søstrene Hagelin-butikken ble åpnet av søstrene Gudrun Hagelin og Elna Hagelin i 1929.

Familiehistorie

Hagelinfamilien er av svensk opprinnelse. I middelalderen var Bergen en av Nord-Europas storbyer og tiltrakk seg mange dyktige håndverkere. Hagelinfamilien drev en anerkjent gullsmedforretning på Strandkaien gjennom generasjoner. Ifølge muntlige overføringer fikk søstrene Hagelins far nikkelallergi og måtte kvitte seg med sitt håndverk. Han solgte bedriften til Magnus Aase som drev videre som gullsmed i lokalene på Strandkaien. Hagelinfamilien flyttet til Sogndal der de drev Nedre Stedje Gård i det som i dag er en del av Sogndal sentrum. De to søstrene klarte ikke å slå seg til ro i Sogndal. Vi kan jo tenke oss hvordan stemningen var i det hagelinske hjem når far begynte å fortelle om gamle dager i Bergen. Da de ble gamle nok dro de til Stabekk, der de utdannet seg på Stabekk Husmorskole. I 1929 flyttet de to søstrene Elna og Gudrun Hagelin til Bergen.
Albert Viljam Hagelin som var selv av jødisk slekt er fetteren til faren til de berømte søstrene Hagelin.

Fiskematbutikken

Etter å ha flyttet til Bergen ønsket søstrene å oppfylle drømmen deres om å starte en fiskematbutikk basert på gamle Bergenske tradisjoner. De åpnet butikken i Kong Oscars gate. De hadde stor suksess og butikken ble kjent langt utover Bergens grenser.
I 1957 flyttet butikken til Olav Kyrres Gate og i 2009 fikk butikken nye eiere og flyttet inn i Madam Bergen sine gamle lokaler i Strandgaten. De nye eierne var Anton Engen, Rune Mjøs og Torodd Iversen.
Roald Tvedt

Bakgrunn

Tvedt tok flere fag ved Bergen Musikkonservatorium. Tvedt var på 1960-tallet jazzgitarist og spilte blant annet på Hotell Neptun i Bergen sammen med Laila Dalseth, Kåre Bulko og Roald Knudsen.
Tvedt ble tildelt Kongens fortjenstmedalje i 2008.
Stemmegaffel

En stemmegaffel er en stålgaffel med to tinder, som ved anslag frambringer en klar tone i en bestemt tonehøyde med få overtoner. Vanlige stemmegafler klinger i kammertonen a' = 440 Hz, og blir brukt ved stemming av musikkinstrumenter, og ofte av kordirigenter når de skal angi starttoner for koret. Det finnes imidlertid stemmegafler med forskjellige toner, og det er f.eks vanlig at perkursjonister bruker slike ved stemming av pauker. Stemmegaffelen ble oppfunnet i 1711 av trompetisten John Shore.
Stemmegaffelen alene gir fra seg en svak tone, som bare såvidt er hørbar med mindre man holder enden helt inntil øret. Setter man stemmegaffelen mot en hard flate som da blir en stiv membran, for eksempel en bordplate, blir lyden kraftig forsterket.
De to tindene svinger i mottakt, slik at gaffelen alltid er symmetrisk om lengdeaksen. Gaffelen er en enkel mekanisk resonator med tindene som masse og deres felles bøyestivhet som fjær. Disse størrelsene bestemmer til sammen resonansfrekvensen til stemmegaffelen. Området på sidene av festepunktet til de to tindene utgjør en subtil mekanisk transformator idet stammen tvinges til små bevegelser langs gaffelen med svært små, men til gjengjeld kraftfulle bevegelser. Disse bevegelsene eksiterer den harde membranen som gaffelen kan settes mot.
DonbassAero

DonbassAero (ukrainsk: Донбасаеро) var et flyselskap med hovedkontor ved Donetsk internasjonale lufthavn ved Donetsk øst i Ukraina. Selskapet fløy både innenriks- og utenriksruter.
Selskapet ble etablert i 1993 og ble meldt konkurs 14. januar 2013 som følge av problemer i moderselskapet Aerosvit Airlines.
Clubiona diversa

Utseende

Clubiona diversa er en middelsstor, noe avlang  edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Citrus microcarpa

Citrus microcarpa er en vinrutevekstart som først ble vitenskapelig beskrevet av Aleksandr Andrejevitsj Bunge. Citrus microcarpa inngår i slekten sitrusfrukt, i undergruppen rutefamilien. Ingen underarter er opplistet i Catalogue of Life.
Frukten har mange navn, som calamondin, calamonding, calamondin orange, calamansi, calamandarin, golden lime, kalamunding, kalamansi, Philippine lime, "හින්නාරං", Panama orange, Chinese orange, musk orange og acid orange.
Overhoffmesterinne

Overhoffmesterinne er en stilling ved hoffet i europeiske kongehus. Overhoffmesterinnen er den høyest rangerte blant hoffets kvinnelige medarbeidere og har funksjon som «visevertinne». Oppgavene består i å avlaste og hjelpe dronningen ved offisielle arrangementer, og ivareta vertinnepliktene i offisiell seremoniell- og selskapelig sammenheng der kongefamiliens kvinnelige medlemmer er forhindret fra å være til stede.
St. Olav domkirke (Trondheim)

St. Olav domkirke er Trondheim katolske stifts domkirke. Den ble innviet 19. november 2016. Dette kirkebygget erstattet et kirkebygg reist i 1973, som ble revet fordi det var for lite og i dårlig stand.

Arkitekt og byggherre

I 2009 opprettet biskop Bernt Ivar Eidsvig en byggekomité, ledet av sogneprest (pater) Egil Mogstad. I mai 2010 kunngjorde Eidsvig at Eggen Arkitekter AS i Trondheim hadde fått oppdraget med å tegne den nye kirken. Programmet for det nye kirkebygget fastsatte at kirken skulle ha "én fot i Oldkirken og én i det 21.århundre".
Arkitektfirmaet kalte sitt vinnerutkast for «Trinitas». Utkastet omfattet også menighetslokaler i tilknytning til kirkebygget.

Kirkebygget

Hele bygget er oppført i ensartet murstein. Takkonstruksjonen er av tre og stål. Klokketårnet er frittstående, og inneholder seks kirkeklokker, som ble vigslet av biskop Eidsvig  29. juli 2016. Tårnet prydes av et to og et halvt meter høyt kors som står på en globe. Korset og globen er av forgylt kobber. Kirken har form som basilika, med hevet midtrom og sideskip skilt fra hovedrommet med seks søyler på hver side. Lys slipper inn gjennom vinduer i klerestoriet. Interiøret er eldre og består blant annet av utskåret antikk skriftestol, krusifikser og ornamentert alter. I en omtale i Morgenbladet beskrev Gaute Brochmann bygget som kjølig og enkelt i utformingen.
På vestsiden av selve kirken ligger et menighetssenter med plass også for katekese og kontorer.
Novaky kraftverk

Novaky kraftverk er et varmekraftverk i Prievidza i Slovakia. Det har en installert produksjonskapasitet på 518 MW fordelt på syv mindre blokker. Teknologien er levert av Skoda. Det leveres fjernvarme til 15 000 hjem.
Brenselkilden er brunkull (lignitt) og fyringsolje. Anlegget ble utbygd omkring årene 1953–1976. Operatør er selskapet Slovenske Elektrarne.
De totale CO2-utslippene i 2008 var ca. 2 495 000 tonn, mens det samme årets kvote som var 2,505 mill tonn.
Madhyapur Thimi

Madhyapur Thimi (også kjent som bare Thimi) er en by i Kathmandudalen i Nepal.
Byen ligger 1 325 moh, plassert mellom dalens tre største, internasjonalt kjente byer Katmandu, Patan og Bhaktapur; omtrent 10 km øst for Kathmandu og 3 km vest for Bhaktapur. Byen dekker et område på 11,47 km².
Administrativt er byen en del av Bhaktapur-distriktet, som ligger i Bagmati sone i Sentralregionen.
Madhyapur Thimi er dalens fjerde største by. Innbyggertall i 2005 var beregnet til 54 905.
Dens innbyggere hører til newarfolket. Byen har en mer enn 1000 år gammel historie med mange monumenter fra Malla-tida og inskripsjoner helt tilbake til Lichavi-dynastiet. Den har sterke levende kulturtradisjoner, blant annet med en rekke festivaler, som feires med opptog, sang og dans.
Den er kjent for sitt håndverk, blant annet for fin keramikk, masker, dukker og håndvevd tøy. Jordbruket dyrker spesielt mye grønnsaker, noe som har gjort Thimi kjent som Kathmandudalens grønnsakshage.
Gangotribreen

Gangotribreen er en isbre i distriktet Uttarkashi, i delstaten Uttarakhand nord i India, nær grensen til Kina. Breen er en kilde til elven Ganges og er en av de største i Himalaya med et estimert volum på 27 kubikkilometer. Breen er ca. 30 kilometer lang og to til fire km bred. Rundt breen ligger fjell i Gangotri-massivet i Garhwal Himalaya, blant dem Thalay Sagar.
Hadeland, Ringerike og Hallingdal prosti

Hadeland, Ringerike og Hallingdal prosti er et tidligere prosti i Oslo bispedømme i perioden 1737-1864.

Historikk

Prostiet ble opprettet i 1737 ved delingen av Hadeland, Ringerike og Toten og Valdres og Hallingdal prostier. Prostiet ble 1. oktober 1864 delt i Hadeland og Land prosti og Ringerike og Hallingdal prostier.
Transformers: Cybertron

Handling

Den mest forklarende handlingen må være sangen: «Våre verdener er i fare. For å redde dem og galaksen må vi finne de fire Cyberplanetnøklene før Decepticons kan bruke dem til ondskap. Det er vårt oppdrag. Hotshot, Jetfire, Vector Prime, Landmine, Scattershot, Optimus Prime, transformer og sett i gang».
Serien handler om Autobotene som må finne Cybernøklene før Decepticons. Autobotene kommer opprinnelig fra planeten Cybertron, men de måtte flykte fordi det Sorte-Hullet ville ødelagt hele universet. Autobotene flyktet til vår planet, jorden, der de møtte menneskene Cody, Bud og Lorry som er de eneste som kan høre Omegasekvesene til Omegalåsen (Omegalåsen er tingen man skal sette Cybernøklene i). Autobotenes leder er Optimus Prime og Decepticons' leder er Megatron.
Europaligaen i fotball for menn

Messebycupen

Cupen ble først introdusert i 1955, da under navnet Messebycupen. Messebycupen var ikke en turnering for klubber, men for byer. Byer med flere lag ble representert av et sammensatt lag bestående av de beste spillerne fra lagene i byen. Den første Messebycupen ble arrangert over flere år, og gikk fra 1955 til 1958 og ble vunnet av Barcelona. Fra midten av tiåret ble denne regelen endret, slik at det ble en turnering for klubblag.

UEFA-cupen

I 1971 tok UEFA over arrangørrollen av Messebycupen, og gav den navnet UEFA-cupen. Opprinnelig kvalifiserte man seg til UEFA-cupen ved å komme på andreplass i den nasjonale ligaen. De største ligaene hadde imidlertid flere plasser, slik at også tredje- og fjerdeplassen kunne delta. Turneringen foregikk tradisjonelt i rent cupformat, der lagene trakk en motstander i hver runde og møtte dette laget to ganger – både hjemme og borte. I 1998 ble for første gang finalen spilt over én kamp istedenfor to. De innledende rundene gikk fortsatt over to kamper.
I 1999 ble UEFA-cupen slått sammen med Cupvinnercupen, med den følge at nasjonale cupvinnere også fikk muligheten til å delta. Etter dagens regler, kan man også kvalifisere seg ved å tape tredje kvalifiseringsrunde i Mesterligaen eller ved å komme på tredjeplass i de innledende gruppene i samme turnering.

Europaligaen

Før 2004/05-sesongen ble det vedtatt at turneringen skulle endres slik at det ble et innledende gruppespill før man kom videre til sluttspillet. UEFA-cupen skiftet navn til Europaligaen fra og med Europaligaen 2009/2010.
Slevik

Etymologi

Navnet Slevik er satt sammen av ordene slede (et slags fiskeredskap) og vik.
Bölscheøya

Bölscheøya er en øy beliggende ca 20 km utenfor Tjuvfjorden på sydsiden av Edgeøya, Svalbard, og regnes til øygruppen Tusenøyane.
Bölscheøya har anslagsvis 1,4 km² landareal, og er temmelig lav og flat. Det er blant de nordligste av Tusenøyane og avstanden til Kong Ludvigøyane i vest er ca. 10 km, til Edgeøya i nordøst ca. 13 km og Meinickeøyane i syd ca. 11 km.
Øyen er oppkalt etter Carl Bölsche (1843-93), en tysk geolog. Det er ikke kjent om han selv var i land på øyen.
Arctic Green Food

Arctic Green Food er et Grønlandsk selskap, som driver med mottak og videreforedling av sjømat. De har hovedkontor i Maniitsoq.
Selskapet var en del av KNI, og var tidligere et eget selskap under navnet Nuka a/s, etablert i 1998. Grønlands hjemmestyre besluttet i 2004 at Nuka a/s skulle overtas av KNI fra 1. januar 2005. Under KNI byttet selskapet navn til dagens navn.
Arctic Green food viste seg imidlertid å bli en økonomisk byrde for KNI, med et regnskapsmessig underskudd på 37,3 millioner danske kroner i 2006. KNI har derfor besluttet å selge ut selskapet. 1. april 2007 ble derfor selskapets virksomheter i Qaqortoq, Nanortalik og Kuummiut solgt til Arctic Prime Fisheries, samtidig som virksomhetene i Niaqornaarsuk, Ikerasaarsuk, Kangaatsiaq, Sarfannguaq, Itilleq, Kangaamiut, Atammik, Nuuk, Qeqertarsuatsiaat og Arsuk ble solgt til Royal Greenland.
De resterende anlegg anlegg i Qaanaaq, Savissivik, Akunnaaq, Ikamiut, Attu, Kangerlussuaq, Maniitsoq, Napasoq, Qassimiut, Eqalugaarsuit,Tasiusaq, Aappilattoq (Nan) og Ittorqortoormiit er solgt til tidligere ansatte i Arctic Green Food og er nu et privat selskap, der fortsætter under det gamle navn.
Armégruppe

En armégruppe er et stort forband i en hær, bestående av to eller flere armeer, mellom 0,5 og 1 million mann og i utgangspunktet selvforsynt på ubestemt tid. Armégrupper navngis vanligvis med et nummer (for eksempel 21. armégruppe) eller en beskrivende tittel (for eksempel Armégruppe Syd). En armégruppe har vanligvis ansvaret for alle militære operasjoner i et bestemt geografisk område, eventuelt en hel front. Betegnelsen har vært brukt i Tyskland, Storbritannia og USA; i Sovjetunionen ble betegnelsen front brukt i stedet. En armégruppe kan anføres av en feltmarskalk.
Margrethe av Roskilde

Sancta

Som antatt selvmorderske ble hun begravet i uinnviet jord på Ølsemagle Strand ved Køge Bugt (Sjælland). Snart het det seg at det ble sett lys over graven, og Absalon begynte å interessere seg for saken. Han fikk Herlog til å tilstå ugjerningen, og Margrethes lik ble  ført til Roskilde der det ble skrinlagt i Vor Frue kirke. Etter dette ble hun ansett som en lokal helgen, og folk valfartet til det lille strandkapellet som ble reist over den opprinnelige graven ved Køge. Selv om hun ikke oppnådde å bli pavelig kanonisert omtales hun i flere pavebrev som sancta.
I Lund domkirke finnes en Margrethes særk, som er utstilt på Domkirkemuset i Lund (her kalles den Jomfru Marias serk).